مَروچیگیں گوَشکَند:
 بَهیلے ءِ لوگءَ دوستیں مِهمانے آتک بَهیلءَ وَتی زَهگ تَوار جَت ءُ گوَشت بُرو کَسابءَ بہ گوَش مَنی پتءَ دو کیلو شَرّیں گوشت لوٹتَگ زَهگ شُت دیرے ءَ رَند آتک پتءَ جُست کُرت تو پَرچا دیر کُرتَگ زَهگءَ گوَشت مَن شُتءُ کَسابءَ گوَشت مئے لوگءَ منی پتءِ دوستیں مِهمانے آتکَگ مارا دو کیلو شَرّیں گوشت بہ دے کَسابءَ گوَشت مَن تَرا هَنچیں گوشتے بہ دَیاں چو نِیمَگءَ وَشّ بہ بیت مَن چاراِت نِیمَگ ءِ نِهاد چَہ گوشت ءِ نِهادءَ کَمتِراِنت مَن نِیمَگءِ دُکّانءَ شُت آن دُکّاندارءَ گوَشت مَن تَرا هَنچیں نِیمَگے بہ دَیاں چَو بینَگءَ وَشّ بہ بیت مَن چاراِت بینَگ ءِ نِهاد چَہ نِیمَگءِ نهادءَ کَمتِراَنت مَن بینَگءِ دُکّانءَ شُت آن بینَگ والاءَ گوَشت مَن تَرا هَنچیں بینَگے دَیاں چو آپءَ بہ رُمبّیت مَن هوش کُرت مئے وَتی لوگءَ مُپتیں آپ هَست گـڑا هِچّ چیزّ ءِ زوُرَگ ءِ زَلوُراَت نَہ اِنت پتءَ گوَشت شاباش منی زَهگ تئی درُهیں کار شَرّ بوُتَگ اَنت بَلَے یَکّ جاهےءَ تو رَد وارتَگ تو چَہ بازارءِ بازیں تَرَّگءَ وَتی نوکیں سَواس کوَهن کُرتَگ اَنت زَهگءَ گوَشت نَہ مَنی پت بازارءَ مَنءَ مِهمانءِ سَواس پادءَاِت اَنت.